2023 2 23
LT
Europos Sąjungos oficialusis leidinys
L 58/1447 KOMISIJA BANDOMIEJI PROJEKTAI
PP 05 — SKYRIUS REGIONŲ VYSTYMASIS IR SANGLAUDA (tęsinys) PP 05 22
(tęsinys)
PP 05 22 01
(tęsinys) — pagrindinė efektyvumo didinimo veikla, pavyzdžiui, geriausios praktikos pavyzdžių katalogo, kuriame būtų kaupiamos per praktinius seminarus ir mokomuosius vizitus rastos inovacijos, parengimas, transatlantinio bendradarbiavimo plano, skirto darniam Atlanto vandenyno pakrančių teritorijų vystymuisi skatinti, parengimas ir kiti veiksmai, padedantys perduoti geriausią praktiką už konsorciumo ribų ir sudaryti sąlygas sąveikai ir dabartinių projektų rezultatų naudojimui.
Tokie strateginiai veiksmai Atlanto vandenyno regione galėtų būti plėtojami tik tuo atveju, jei pagrindiniai regiono veikėjai dalyvautų susibūrę į regioninių valdžios institucijų ir pagrindinių techninių partnerių tinklą.
Regionų valdžios institucijos yra glaudžiai susijusios su jų teritorijose veikiančiomis įmonių grupėmis ir MVĮ.
Jos taip pat yra užmezgusios transatlantinius ryšius, kuriuos bus galima greitai sutelkti, o bandomajam projektui įgyvendinti bus sukurtas suinteresuotųjų subjektų iš kitos Atlanto pusės tinklas.
PP 05 23
2023 m.
PP 05 23 01
Bandomasis projektas – Novatoriška ir išsami miestų biologinės įvairovės plėtros koncepcija Europos vietos valdžios institucijoms – Lodzės miesto vandens ekosistemos atkūrimas
Duomenys (Diferencijuoti asignavimai) 2023 m. asignavimai Įsipareigojimai
3 500 000
2022 m. asignavimai
Mokėjimai
Įsipareigojimai
Mokėjimai
2021 m. vykdymas Įsipareigojimai
Mokėjimai
875 000
Paaiškinimai
Per Lodzės miestą (Lenkija) teka apie 20 upių ir upelių, tačiau dauguma jų paslėpti požeminiuose kanaluose.
Jau kelerius metus miesto valdžios institucijos imasi veiksmų jiems atkurti ir iškelti į paviršių, o vienas iš šių plataus užmojo projektų yra susijęs su Lamuso upe, tekančia per istorinius parkus, kurie XIX a. buvo įkurti kaip Lodzės gamyklų savininkų, Lodzės „Pažadėtosios žemės“ įkūrėjų, rūmų sodai.
Bandomasis projektas apims Lamuso upės atkūrimą, jos pašalinimą iš kanalizacijos sistemos ir jos iškėlimą į paviršių, taip pat lietaus ir sniego tirpsmo vandens iš netoliese esančios nuosavybės ir nuo stogų panaudojimą Lamuso upei maitinti.
Be to, planuojama drėkinti želdinius parkuose ir nukreipti lietaus vandenį į Jasenio upės slėnį, kad juo būtų užpildytas tvenkinys nuo poplūdžio.
Be to, į projektą bus įtraukti lietaus vandens valymo elementai (pvz., naudojant nuoseklaus nusėdimo ir biologinio filtravimo sistemą) ir dirvožemio drėgmės bei požeminio vandens lygio stebėsena (naudojant specializuotus dirvožemio drėgmės jutiklius).
Įgyvendinant bandomąjį projektą bus naudojami PARO stulpelių prototipai, kurie yra novatoriškas sprendimas vandens mikrokaupimo srityje.